Қазақстан Республикасы

Жоғарғы Соты жалпы отырысының

2014 жылғы «\_\_24\_» \_\_желтоқсан\_
№ \_\_24\_ қаулысымен

бекітілген

**Қазақстан Республикасы Жоғарғы Сотының**

**жалпы отырысы төралқасының**

регламенті

(2016.01.15. берілген өзгерістер мен толықтырулармен)

### Жалпы ережелер

*ҚР Жоғарғы Соты жалпы отырысының 2016.01.15. №10* **қаулысымен** *1-тармақ толықтырылды*

1. «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңына сәйкес Жоғарғы Соттың жалпы отырысының төралқасы:
2. соттардың қызметін жетілдіру жөніндегі ұсыныстарды Жоғарғы Соттың жалпы отырыстарында қарау үшін оларды дайындауды қамтамасыз етеді;

1-1) тәртіптік теріс қылық жасаған судьяға (сот алқасының төрағасына және сот төрағасына) қатысты тәртіптік іс жүргізуді қозғау туралы материалды Сот жюриіне беру туралы мәселені талқылайды және талқылаудың қорытындылары бойынша тиісті шешім шығарады;

1. осы Конституциялық заңда Жоғарғы Соттың басқа органдарының құзыретіне жатқызылмаған, соттардың қызметін ұйымдастыруға қатысты өзге де өкілеттіктерді жүзеге асырады.

*ҚР Жоғарғы Соты жалпы отырысының 2016.01.15. №10* **қаулысымен** *2-тармақ өзгертілді және толықтырылды*

1. Жоғарғы Соттың жалпы отырысының төралқасы он бір мүшеден тұрады:

Жоғарғы Соттың Төрағасы – ЖоғарғыСоттың жалпы отырысы төралқасының төрағасы;

Жоғарғы Соттың азаматтық істер жөніндегі сот алқасының төрағасы;

Жоғарғы Соттың қылмыстық істер жөніндегі сот алқасының төрағасы;

Жоғарғы Соттың мамандандырылған сот алқасының төрағасы;

Судьялар одағының төрағасы;

Судья әдебі жөніндегі комиссияның төрағасы;

Сот жюриінің төрағасы;

Кадр резерві жөніндегі республикалық комиссияның төрағасы;

Жоғарғы Соттың жалпы отырысы екі жыл мерзімге жіберілген үш судья.

1. **Жалпы отырыс төралқасы**

**төрағасының өкілеттіктері**

1. Жоғарғы Соттың жалпы отырысының төралқасы (бұдан әрі – төралқа) Жоғарғы Соттың Төрағасымен шақырылады және оның төрағалық етуімен жүргізіледі.
2. Төралқа отырысының барысында төрағалық етуші:
3. отырыстың жалпы барысын басқарады, осы регламенттің ережелерінің сақталуын бақылайды;
4. күн тәртібіне сәйкес не төралқа шешімімен белгіленген өзге де тәртіппен сөйлеу үшін сөз береді;
5. рәсімдік мәселелер бойынша кезектен тыс сөз береді;
6. әрбір ұсынысты келіп түсуіне қарай дауысқа салады;
7. дауыс беруді және дауыстарды санауды ұйымдастырады, дауыс беру нәтижелерін жариялайды;
8. осы регламенттің ережелері бұзылған жағдайда төралқа отырысының қатысушыларына ескерту жасауға құқылы, ал қайта бұзған кезде оларды сөз сөйлеуден айыра алады;
9. төралқа жұмысына кедергі келтіретін шақырылған адамдарды, оларға ескерткеннен кейін отырыс залынан шығартуға құқылы.

*ҚР Жоғарғы Соты жалпы отырысының 2016.01.15. №10* **қаулысымен** *5-тармақ толықтырылды*

1. Төрағалық етуші төралқаның күн тәртібіне, қаулысына, шешіміне, және хаттамасына қол қояды.
2. **Жалпы отырыс төралқасы**ның

қызметін ұйымдастыру

1. Карастырылатын мәселелерді, баяндамашыларды, шақырылған адамдарды (кеңесші дауыс құқығымен), күнін және өткізілу орнын көрсете отырып, күн тәртібі төралқа хатшысы отырыс басталғанға дейін бес күннен кешіктірмей қалыптастырылады.

*ҚР Жоғарғы Соты жалпы отырысының 2016.01.15. №10* **қаулысымен** *7-тармақ өзгертілді және толықтырылды*

1. Қарастырылатын мәселелер бойынша төралқа қаулыларының жобаларын мемлекеттік және орыс тілдерінде, материалдарды және баяндамаларды баяндамашы уәкілетті органның мүдделі құрылымдық бөлімшелерінің қызметкерлерінен құрылған жұмыс тобымен бірлесе отырып дайындайды.

Осы құжаттарды баяндамашы отырысқа қағаз нұсқада және электрондық форматта жұмыс тобы жетекшісінің қолымен бес күн қалғанға дейін төралқа мүшелеріне одан әрі тапсыру үшін төралқа хатшысына ұсынады.

1. Төралқа қызметін ұйымдық және өзге де қамтамасыз етуді төралқа хатшысы – Жоғарғы Сот жалпы отырысының қызметін қамтамасыз ету жүктелген уәкілетті орган бөлімшесінің қызметкері жүзеге асырады.

Техникалық қамтамасыз етуді ақпаратық технологиялар және ақпараттық ресурстарды қорғау бөлімшесі жүзеге асырады.

1. **Жалпы отырыс**

**төралқас**ының отырысы

1. Жоғарғы Соттың жалпы отырысының төралқасы мүшелерінің жалпы санының кемінде үштен екісі болған кезде құқықты болады.
2. Электрондық тіркеу жүйесін пайдаланылып, тіркелу жүргізілгеннен кейін және дауыстар есептегеннен кейін отырысты ашу туралы шешім қабылданады.
3. Күн тәртібі, оған толықтырулар, жұмыс тәртібі және рәсімдік мәселелер бойынша өзге де шешімдер төралқаға қатысып отырған мүшелерінің көпшілік дауысымен ашық түрде дауыс беруімен бекітіледі.
4. Төралқа отырысында дауыс беру ашық немесе жасырын түрде өткізіледі. Дауыс беру Жоғарғы Соттың жалпы отырысының регламентімен белгіленген тәртіптер бойынша жүргізіледі. Ешкім дауыс беруден қалыс қалуға құқылы емес. Дауыстардың саны тең болған жағдайда төрағалық етушінің дауысы шешуші болып табылады.
5. Төралқа отырысында баяндама жасау 10-15 минут, пікірталас – 3-5 минут, рәсімдік мәселелер бойынша сөз сөйлеу, сұрақтар қою және оларға жауап беру – 1-2 минут шегінде жүзеге асырылады. Қажет болған жағдайда өзге уақыт белгіленуі мүмкін.
6. Баяндамалар мен сөз сөйлеулердің мәтіндері төралқа хаттамасына қосу үшін төралқа хатшысына тапсырылады. Хаттама Жоғарғы Соттың жалпы отырысының регламентімен белгіленген тәртіптер бойынша ресімделеді.

*ҚР Жоғарғы Соты жалпы отырысының 2016.01.15. №10* **қаулысымен** *15-тармақ толықтырылды*

1. Төралқа хатшысы отырыстың қаулысын, шешімін хаттамасын қалыптастырады және оны өткізгеннен кейін екі жұмыс күнінен кешіктірмей оларды Жоғарғы Соттың Төрағасына қол қоюға ұсынады.
2. Қорытынды ережелер
3. Осы регламентке өзгерістер мен толықтырулар Жоғарғы Соттың жалпы отырысының отырыстарында қабылданады және қаулымен ресімделеді.
4. Осы регламенттің ережелерін түсіндіруді төралқа жүзеге асырады.